Dit is weereens daardie tyd van die jaar, die tyd wanneer ons ‘n bestekopname neem van wat ons hierdie jaar gedoen en bereik het! In die nuutse weergawe van Wilgenhof se nuusbrief aan Oud-Wilgenhoffers gebruik die Inwonende Hoof, Daniel Malan, die alombekende term “Ctrl+Alt+Del” in sy rubriek. Ek het tot die besef gekom dat ons elkeen dit in hierdie tyd van die jaar op ons eie lewens moet toepas. Hierdie term is alombekend aan elke rekenaar gebruiker, indien jy dus nou hierdie artikel lees sal dit vir jou bekend wees, aangesien hierdie nuusbrief slegs elektronies versprei word.